Nortlandas

Nortlandas (, ) – regionas Naujojoje Zelandijoje, pačioje Šiaurės salos šiaurėje. Administracinis centras – Fangarėjus.


 Geografija 
Nortlandas faktiškai sutampa su Šiaurės Oklando pusiasaliu. Driekiasi 250 km į šiaurės vakarus, nuo Kaipara Harboro įlankos iki Reingos ir Šiaurės kyšulių, tarp Tasmano jūros vakaruose bei Ramiojo vandenyno rytuose.

Šiaurės Oklando pusiasalis pasižymi žemesniu reljefu, nei likusi Šiaurės salos dalis, bet Tutamoės ir Maungatanivos vulkaniniai kalnai iškyla iki 750 m. Vakariniai krantai lėkšti, smėlėti, išraižyti didelių, bet seklių Hokiangos bei Kaiparos įlankų. Rytiniai krantai uolėti, ten daug patogių užutėkių – Parengarengos, Rangaunu, Daubtleso, Brimo įlankos, Salų įlanka.

Nortlando regionas pasižymi švelniausiu klimatu Naujojoje Zelandijoje. Vasarą vyrauja 22–26 °C temperatūra, žiemą 13–19 °C. Šalnos retos. Per metus iškrenta 1500–2000 mm kritulių.

 Gyventojai 

2023 m. etninė sudėtis:„Aotearoa Data Explorer“. Statistics New Zealand. 
 europiečiai – 73,0 %
 maoriai – 37,4 %
 okeaniečiai – 4,9 %
 azijiečiai – 4,8 %
 išeiviai iš Vidurinių Rytų, lotynoamerikiečiai, afrikiečiai – 0,7 %

97,0 % gyventojų vartojo anglų kalbą, 10,1 % – maorių.

 Didžiausios gyvenvietės 
 Fangarėjus – 54,2 tūkst. gyventojų (2022 m.)
 Kerikeris – 8,0
 Kaitaja – 6,3
 Dargavilis – 5,2
 Kaikohė – 4,9
 Uan Tri Pointas – 2,8
 Ruakaka – 2,8
 Mangavai Hidsas – 2,7New Zealand, citypopulation.de

 Apskritys 
 Tolimosios Šiaurės apskritis (centras – Kaikohė)
 Fangarėjaus apskritis (centras – Fangarėjus)
 Kaiparos apskritis (centras – Dargavilis)

 Šaltiniai 

Kategorija:Naujosios Zelandijos regionai